laion/Wikipedia-Exotic huggingface dataset:
טרייאי סנדוויק מו

טרייאי סנדוויק מו (בנורווגית: Tarjei Sandvik Moe; נולד ב-24 במאי 1999) הוא שחקן קולנוע, טלוויזיה ותיאטרון נורווגי, הידוע מתפקידו בתור איסק ולטרסן בסדרת הדרמה הנורווגית לנוער "סקאם" של רשת NRK1. מו נולד באוסלו, נורווגיה. למד בבית הספר התיכון הרטוויג ניסן באוסלו. בשנת 2015 התקבל לסדרת הדרמה הנורווגית "סקאם", שם שיחק את התפקיד הראשי של איסק ולטרסן במשך כל ארבע עונות הסדרה, אך קיבל קרדיט כדמות הראשית בעונה השלישית. ב-2017 היה מועמד לתואר השחקן הטוב ביותר בטקס פרסי תעשיית הטלוויזיה הנורווגית ("Gullruten"), על תפקידו כאיסק ולטרסן. דמותו איסק גם הייתה מועמדת לפרס הקהל יחד עם דמותו של שותפו לסדרה הנריק הולם. הם זכו בפרס זה ובפרס 'רגע הטלוויזיה הטוב ביותר' על הסצנה 'O Helga Natt' המופיעה בעונה השלישית. בשנת 2017 דיבב את אלכס בגרסה הנורווגית לסרט האנימציה "אמוג'י: הסרט". ביוני 2017, הוכרז כי יגלם את הדמות של דודי בעיבוד נורווגי למחזמר "גריז" שהוקרן בבכורה בינואר 2018. עוד בשנת 2018, הוא קיבל תפקיד לצד השחקנית אנקה פון דר ליפה בסרט "En affære", מותחן ארוטי שבמרכזו מורה מנהלת רומן עם תלמיד. בספטמבר 2018, התארח בתוכנית האירוח הנורווגית "Senkveld" ונשאל על החלטתו לא לחשוף את נטייתו המינית לציבור. הוא השיב כי המיניות שלו היא "עניין פרטי" והרחיב עוד יותר: "בן אדם הוא הרבה יותר מהנטייה המינית שלו. אני לא רוצה שיהיו כותרות גדולות ש'הוא הטרו' או 'שהוא גיי' או משהו כזה. אני שחקן, זה מה שאני. אז בזה אני מנסה להתמקד, ובגלל זה לא חשוב לי לשים דגש על האם אני אוהב בנים או בנות". מדיה וקבצים בנושא טרייאי סנדוויק מו בוויקישיתוף אתר האינטרנט הרשמי של טרייאי סנדוויק מו טרייאי סנדוויק מו, ברשת החברתית פייסבוק טרייאי סנדוויק מו, במסד הנתונים הקולנועיים IMDb (באנגלית)
מבחן רישוי שנתי לרכב

מבחן רישוי שנתי לרכב (טסט) הוא הליך המתקיים כחובה במדינות רבות בעולם, המיועד לוודא כי כלי הרכב הנעים בתחומן נמצאים במצב כשירות גבוה מבחינה בטיחותית, ואינם פולטים פליטות יתר המזהמות את הסביבה. כחלק מהליך זה נדרשים הבעלים של הרכב לעבור בדיקה של כלי הרכב אחת לתקופה המוגדרת בחוק, לרוב פעם בשנה עד שנתיים. הנושאים הנבדקים בטסט הם תאורת הרכב, האיתות, הבלמים, ההגה והצירים של הרכב. כמו כן נבדק מצב צמיגי הרכב, תחתית הרכב, כיוון הגלגלים, ובדיקת זיהום אוויר הנפלט מהרכב. בישראל חייב בעל רכב לבצע מבחן רישוי לרכב אחת לשנה. רכב שמלאו לו 15 שנים חייב להציג בטסט אישור ממוסך מורשה על תקינות הבלמים. רכב שמלאו לו 19 שנים מוגדר כרכב מיושן, חייב בביצוע מבחן זה אחת לחצי שנה. רכב המוגדר כרכב אספנות יבצע מבחן רישוי פעם אחת בשנה. החל מינואר 2016 רכב חדש חייב לבצע מבחן רישוי רק כעבור 3 שנים מיום רכישתו, לאחר שבשל שיפורים טכנולוגיים הוחלט להאריך את משך תקופת הפטור מטסט משנתיים לשלוש. את מבחן הרישוי יכול הבעלים של הרכב לבצע בכל אחד ממכוני הרישוי המורשים הנמצאים בישראל. מכוני הרישוי הם גופים עסקיים פרטיים שפועלים כמורשים מטעם משרד התחבורה, המפקח על פעילותם ורשאי לסגור מכון רישוי שלא עמד בתנאי הרישיון, החל ממספר ימים, ועד מספר חודשים. מדיה וקבצים בנושא מבחן רישוי שנתי לרכב בוויקישיתוף ניר בן-טובים‏, יש לכם רכב ישן? יהיה קשה יותר לעבור טסט, באתר וואלה, 10 ביוני 2012 בני ברק, כך תכינו את הרכב לטסט, באתר ynet, 21 במרץ 2007 רישיון לרכב אספנות, באתר משרד התחבורה, 22 במרץ 2017 דובי בן גדליהו, ‏משרד התחבורה: טסט לרכב חדש על הכביש - רק אחרי 3 שנים, באתר גלובס, 6 בינואר 2016 רשימת מכוני רישוי בישראל, באתר צ'ק קאר; [https://www.gov.il/he/service/vehicle_authorized_licensing_agency איתור מכוני רישוי מוסמכים למבחן כשירות שנתי לרכב (טסט), באתר הממשלה] המחירון המפוקח של משרד התחבורה באתר טכנו טסט מכון הרישוי נסגר בעקבות ליקויי בטיחות, באתר ynet, 13 במרץ 2007
Hide Your Heart

Hide Your Heart (בעברית: הסתר את לבך) הוא אלבום האולפן השביעי של הזמרת הוולשית בוני טיילר. האלבום יצא לאור ב-9 במאי 1988, ואיתו יצאו ארבעה שירים עיקריים שככל הנראה לא הוכרזו כסינגלים רשמיים והם היו; "Hide Your Heart", "Don't Turn Around", "To Love Somebody", ו-"The Best". האלבום נחל הצלחה נאה כאשר מכר כמות עותקים נאה, והצליח בשיאו להגיע למקום ה-2 במצעד הנורווגי ובנוסף להיכנס למקום ה-78 במצעד הבריטי. האלבום הצליח לקבל דירוג של שלושה כוכבי זהב מ-Allmusic והפך לבין האלבומים עם הדירוג הטוב ביותר של הזמרת עד היום. בשנת 1988, הודיעה טיילר כי עתיד לצאת אלבום אולפן חדש, והוא יהווה כאלבום האולפן השביעי שלה. וכך קרה, האלבום יצא לאור ב-9 במאי באותה שנה, וזכה להצלחה נאה תחילה עם כל ארבעה השירים העיקריים אשר יצאו ממנו. הזמרת הודיעה שאת האלבום במלואו הקליטה בעיר ניו יורק, שבארצות הברית. לאלבום יצאה עטיפה רגילה שבה ניתן לראות את טיילר לובשת מעיל עור בצבע שחור עם ג'ינס שחור כשהיא נשענת על עמוד שנמצא ככל הנראה בבניין, ולאחר פרק זמן יצאה עטיפה אלטרנטיבית שבה ניתן לראות רק את פרצופה של טיילר כשמאחוריה יש רקע של קיר אדום עם גרפיטי מצויר עליו וככל הנראה שמה רשום עליו. בנוסף לכך יצאה טיילר לסיבוב ההופעות שנשא את שמו של האלבום, "Hide Your Heart Tour". במצעדים האלבום זכה להצלחה נאה כאשר הצליח להיכנס במצעד הנורווגי למקום ה-2 אך לא הצליח להעפיל למקום ה-1. מידע על האלבום Hide Your Heart באתר MusicBrainz מידע על האלבום Hide Your Heart באתר AllMusic האלבום Hide Your Heart באתר Discogs
דוכסות בוואריה-מינכן

דוכסות בוואריה-מינכן (בגרמנית: Herzogtum Bayern-München), הייתה דוכסות שהתפצלה מדוכסות בוואריה-לנדסהוט, והתקיימה בין השנים 1392–1505. לאחר מכן איחדו דוכסי בוואריה-מינכן את כל דוכסות בוואריה תחת שלטונם, ובשנת 1623 הועלתה הדוכסות למעמד של נסיכות בוחר. בשנת 1340 איחד לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אשתו מרגרט השנייה, רוזנת אנו ברוזנויות אנו הולנד וזילנד. לאחר מותו בשנת 1347 שלטו בניו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין בניו, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט הראשון, דוכס בוואריה ווילהלם הראשון, דוכס בוואריה. בשנת 1375 מת שטפן השני, דוכס בוואריה, ובניו שטפן השלישי, דוכס בוואריה, פרידריך, דוכס בוואריה ויוהאן השני, דוכס בוואריה ירשו בשותפות את דוכסות בוואריה-לנדסהוט. בשנת 1392 חולקה דוכסות בוואריה בין האחים: יוהאן השני, דוכס בוואריה קיבל את דוכסות בוואריה-מינכן, פרידריך, דוכס בוואריה קיבל את דוכסות בוואריה-לנדסהוט, ואילו שטפן השלישי, דוכס בוואריה קיבל את דוכסות בוואריה-אינגולשטאדט. בשנת 1394 פרצה מלחמה בין יוהאן שנתמך בבניו ארנסט, דוכס בוואריה ווילהלם השלישי, דוכס בוואריה, לבין אחיו שטפן השלישי שנתמך בבנו לודוויג השביעי, דוכס בוואריה, ובסיומה ניצח יוהאן את אחיו. בשנת 1397 מת יוהאן השני, דוכס בוואריה, ובניו ארנסט, דוכס בוואריה ווילהלם השלישי, דוכס בוואריה ירשו את נחלותיו בשותפות. בשנת 1400 הגיע הסכסוך בין הדוכסויות לרופרכט, מלך גרמניה, ובשנת 1402 הוא פסק לטובת ארנסט ווילהלם. בשנת 1411 תמך ארנסט בבחירתו של זיגמונד מבוהמיה לתפקיד מלך הרומאים, ולאחר מכן תמך בו במלמתו נגד ההוסיטים, מה שהביא לחורבן צפון בוואריה בשנת 1434. בשנת 1414 כרתו וילהלם וארנסט ברית עם בן דודם היינריך השישה עשר, דוכס בוואריה-לנדסהוט נגד לודוויג השביעי, דוכס בוואריה-אינגולשטאדט, ובשנת 1420 פרצה שוב מלחמה בין הדוכסויות, שהסתיימה בשנת 1422 בתבוסת בוואריה-אינגולשטאדט. בשנת 1425 נרצח יוהאן השלישי, דוכס בוואריה-שטראובינג, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת דוכסות בוואריה-שטראובינג בין הענפים האחרים של בוואריה, ובוואריה-מינכן קיבלה מחצית מהשטח. בשנת 1503 מת גאורג, דוכס בוואריה-לנדסהוט, ואלברכט הרביעי, דוכס בוואריה ירש את נחלותיו ואיחד תחת שלטונו את כל בוואריה. אולם בעקבות התנגדותו של רופרכט מפפאלץ, בישוף פרייזינג, חתנו של גאורג, פרצה מלחמת לנדסהוט, שבסיומה הוחלט שבנו של רופרכט אוטו היינריך יקבל את רוזנות פפאלץ-נויבורג, ואילו שאר הנחלה תישאר בידי אלברכט. בשנת 1506 העביר אלברכט הרביעי, דוכס בוואריה חוק שמנע את חלוקת הדוכסות שוב. בשנת 1623 קיבל מקסימיליאן הראשון, דוכס בוואריה תואר נסיך בוחר, בשל עזרתו לפרדיננד השני, קיסר האימפריה הרומית הקדושה נגד קרובו פרידריך החמישי, הנסיך הבוחר מפפאלץ במהלך מלחמת שלושים השנים. יוהאן השני, דוכס בוואריה (1392–1397) ארנסט, דוכס בוואריה (1397–1438) וילהלם השלישי, דוכס בוואריה (1397–1435) אדולף, דוכס בוואריה (1435–1441) אלברכט השלישי, דוכס בוואריה (1438–1460) יוהאן הרביעי, דוכס בוואריה (1460–1463) זיגיסמונד, דוכס בוואריה (1463–1467) אלברכט הרביעי, דוכס בוואריה (1467–1505) בוואריה-מינכן שלט יחד עם אחיו במשותף לא שלט בפועל הקים את דוכסות בוואריה-דכאו איחד מחדש את כל דוכסות בוואריה
Angel Heart

Angel Heart (בעברית: לב של מלאך) הוא אלבום האולפן התשיעי של הזמרת הולשית בוני טיילר. האלבום יצא לאור ב-5 באוקטובר 1992, ועמו ככל הנראה יצאו שני סינגלים; "Fools Lullaby", "I Cry Myself to Sleep at Night" אשר זכו להצלחה נאה ברחבי העולם. האלבום זכה גם הוא להצלחה מרשימה כאשר הצליח למכור למעלה מ-250,000 עותקים בגרמניה, 100,000 עותקים בנורווגיה, 25,000 עותקים באוסטריה, ו-25,000 עותקים בשווייץ, ובנוסף הצליח להיכנס לעשירייה הפותחת במצעד האוסטרי, ולהגיע למקום ה-4 במצעד הנורווגי. בשנת 1992, הודיעה טיילר כי אלבום האולפן התשיעי שלה אמור לצאת בזמן הקרוב. האלבום לבסוף יצא ב-5 באוקטובר באותה שנה ובמהרה זכה להצלחה רבה, המבקרים שיבחו רבות את הזמרת על השירים והסינגלים שיצאו מן האלבום ובנוסף טיילר אף כתבה שיר בשם "You're the Greatest Love", אשר זכה לשבחים רבים גם על הכתיבה, וגם על עצם היותו בין השירים המרגשים והחזקים ביותר מן האלבום. על עטיפת האלבום ניתן לראות את טיילר כשהיא לובשת שמלה אדומה עם מעיל עור שחור, ולב אדום בוהק שמהווה את הקונספט של האלבום "לב של מלאך", בו היא הביאה לב אדום אשר מתאר את ליבו של המלאך. האלבום הצליח להיכנס לעשירייה הפותחת במצעד באוסטריה, ובנוסף להיכנס למקום ה-4 במצעד בנורווגיה. מידע על האלבום Angel Heart באתר MusicBrainz מידע על האלבום Angel Heart באתר AllMusic האלבום Angel Heart באתר ספוטיפיי IFPI Austria - Verband der österreichischen Musikwirtschaft, www.ifpi.at Bundesverband Musikindustrie, BVMI | Datenbank, www.musikindustrie.de (בגרמנית) IFPI Norsk platebransje, ‏2012-11-05 Steffen Hung, The Official Swiss Charts and Music Community, www.swisscharts.com
לשונון פסיפי

לשונון פסיפי (שם מדעי: Hippoglossus stenolepis) הוא מין של דג מהסוג לשונון (Hippoglossus) ממשפחת השְׁטַחְנוּנִיִּים. הלשונון הוא אחד מהסוליתאים הגדולים בעולם ויכול לעלות לעיתים על 230 ק"ג ועל אורך 2.3 מ'. גודלו של הלשונון אינו קבוע ובדרך כלל מושפע מכמות המזון שהלשונון מצליח למצוא. דג זה הוא דג מאכל מבוקש. הוא מצוי בצפון האוקיינוס השקט במדפי החוף ובים ברינג ומגיע גם לאמריקה ממפרץ אלסקה לקנדה ובוושינגטון, אורגון וקליפורניה. דג זה מצוי בקרבה לקרקעית והוא שטוח ומסווה את עצמו בחול. שתי עיניו נמצאות מעל החול ועוזרות לו למצוא טרף ואויבים. ברגע שהוא מוצא טרף קרוב הוא שואב אותו במהירות עם הפה הענקי. הוא ניזון מדגים שונים כמו בקלאים, סרדינים, סלמון, צלופחוליים ודגים אחרים מסדרת הסוליתאים, תמנונאים, דיונונים וחסילונים שונים. הסוליתאים מתרבים בחורף בין דצמבר לפברואר ומשריצים ביצים רבות לתוך הים בעומק 180–450 מ', שם יש פחות טורפים. עדיין מעט מאוד לשונונים צעירים מגיעים לבגרות. מדיה וקבצים בנושא לשונון פסיפי בוויקישיתוף לשונון פסיפי, באתר ITIS (באנגלית) לשונון פסיפי, באתר NCBI (באנגלית) לשונון פסיפי, באתר Animal Diversity Web (באנגלית) לשונון פסיפי, באתר FishBase (באנגלית) לשונון פסיפי, באתר GBIF (באנגלית) לשונון פסיפי באתר הרשימה האדומה של IUCN
דומיניק קייזר

דומיניק קייזר (בגרמנית: Dominik Kasier; נולד ב-16 בספטמבר 1988) הוא כדורגלן עבר גרמני ששיחק בעמדת הקשר האחורי. קייזר שיחק בנעוריו בקבוצות הנוער של TGSV וולסטטן, נורמניה גמונד וקירכהיים/טק. בקיץ 2007 חתם בנורמנייה גמונד כשחקן בקבוצה הבוגרת. בקיץ 2009 חתם בהופנהיים והצטרף לקבוצת המילואים המשחקת בליגה הרביעית. ב-14 במאי 2011 קייזר ערך את הופעת הבכורה שלו בקבוצה הראשונה במשחק הליגה נגד וולפסבורג. ב-3 בינואר 2012 האריך את חוזהו בשנתיים וחצי נוספות. בקיץ 2012 קייזר חתם בר.ב. לייפציג מהליגה הרביעית. בעונת 2013/2014 קייזר הפך לשחקן הרכב ראשון בקבוצה ובעונה זו כבש 13 שערים ב-37 משחקי ליגה והיה שותף לעלייה ליגה שנייה ברציפות של לייפציג עד לבונדסליגה השנייה. בינואר 2014 מונה לקפטן הקבוצה. בתום עונת 2015/2016 העפיל עם לייפציג לבונדסליגה לראשונה בתולדות המועדון. ב-28 באוגוסט 2016 קייזר הבקיע את שער הבכורה שלו בבונדסליגה בתיקו 2-2 נגד הופנהיים. שער זה, היה השער הראשון בהיסטוריה של ר.ב. לייפציג בבונדסליגה. בעונת הבכורה של קייזר עם לייפציג בבונדסליגה, 2016/17, סיימה הקבוצה במקום השני המפתיע והעפילה לליגת האלופות. בעונת 2017/18 קייזר מיעט מאוד לשחק. לייפציג סיימה עונה זו במקום השישי. בקיץ 2018 עזב קייזר את לייפציג וחתם בברונדבי מליגת העל הדנית. ב-18 בינואר 2020, קייזר חתם בהנובר 96 מהבונדסליגה השנייה. מדיה וקבצים בנושא דומיניק קייזר בוויקישיתוף דומיניק קייזר, באתר Transfermarkt דומיניק קייזר, באתר Fussballdaten.de (בגרמנית) דומיניק קייזר, באתר Soccerway דומיניק קייזר, באתר WorldFootball.net דומיניק קייזר, באתר FootballDatabase.eu
לשונון

לשונון (שם מדעי: Hippoglossus) הוא סוג דגים שטוחים ממשפחת השטחנוניים שבסדרת הסוליתאים. דגים אלה גדולים ביותר ויכולים להגיע למשקל שיא של 300 ק"ג ולאורך של 4.7 מטר. אלו דגים החיים בצפון האוקיינוס השקט והאוקיינוס האטלנטי והם מחפשים מזון על קרקעית המדפים הסלעיים של האוקיינוס וכן בימים רדודים בהם ישנם הרבה מיני מזון. דגים אלה בעלי ראש שטוח עם 2 עיניים באותו צד, פה משורבב למעלה וסנפירים עגולים היוצרים צורת עפיפון. הם טורפים יצורים קטנים יותר כולל דגים אחרים מסדרתם, סלמון, בקלה, צלופחוליים, סרדינים, דגי טרוטנית, סילוניות וסרטנאים גדולים וכן צדפות. לשונון אטלנטי (Hippoglossus hippoglossus) לשונון פסיפי (Hippoglossus stenolepis) מדיה וקבצים בנושא לשונון בוויקישיתוף לשונון, באתר ITIS (באנגלית) לשונון, באתר NCBI (באנגלית) לשונון, באתר Animal Diversity Web (באנגלית) לשונון, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
סליחה, טעות במספר

סליחה, טעות במספר (באנגלית: Sorry, Wrong Number) הוא סרט אפל אמריקאי משנת 1948 בבימויו של הבמאי הרוסי אנטול ליטבק שאף הפיק אותו, התסריט נכתב על ידי לוסיל פלאצ'ר שביססה אותו על סיפור אותו הקריאה בתוכנית הרדיו שלה. בסרט מככבים ברברה סטנוויק ובורט לנקסטר. עלילת הסרט עוקבת אחר אישה מרותקת למיטתה ששומעת בטעות שיחה טלפונית על תכנון רצח. היא מנסה לעזור לבעלה לפתור את התעלומה ולמנוע את הפשע. על תפקידה בסרט, הייתה סטנוויק מועמדת לפרס האוסקר לשחקנית הטובה ביותר. מדיה וקבצים בנושא סליחה, טעות במספר בוויקישיתוף "סליחה, טעות במספר", במסד הנתונים הקולנועיים IMDb (באנגלית) "סליחה, טעות במספר", באתר נטפליקס "סליחה, טעות במספר", באתר AllMovie (באנגלית) "סליחה, טעות במספר", באתר Rotten Tomatoes (באנגלית) "סליחה, טעות במספר", במסד הנתונים הקולנועיים KinoPoisk (ברוסית) סליחה, טעות במספר, באתר אנציקלופדיה בריטניקה (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
לואיג'י אינאודי

לואיג'י נומה לורנזו אינאודי (באיטלקית: Luigi Numa Lorenzo Einaudi‏; 24 במרץ 1874 – 30 באוקטובר 1961) היה פוליטיקאי וכלכלן איטלקי, ששימש כנשיא איטליה השני לאחר סיום מלחמת העולם השנייה. נולד בשנת 1874 בצפון מערב איטליה. את לימודיו האקדמיים עשה באוניברסיטת טורינו (אנ') (UniTo) שם פגש את קרלו רוסלי האקטיביסט האנטי פאשיסט. שם גם גיבש לעצמו השקפת חיים סוציאליסטית. בשנת 1895 סיים את לימודי המשפטים, ובהמשך הוא מונה לפרופסור באוניברסיטת מילאנו (אנ') (UniMi), באוניברסיטה הפוליטכנית בטורינו (אנ') (PoliTO) ובאוניברסיטת בוקוני (Bocconi). מתחילת המאה ה-20 החל לנטות לצד השמרני של המפה הפוליטית. בשנת 1919 מונה לחבר בסנאט של הרפובליקה. באותן השנים החל לעבוד גם כעיתונאי עבור העיתונים בנפוצים לה סטמפה וקוריירה דלה סרה. כאנטי-פשיסט, היה בין החותמים על מניפסט האינטלקטואלים האנטי-פשיסטים (1 במאי 1925) והפסיק לעבוד עם העיתונות תחת המשטר הפשיסטי החל משנת 1926 חזר לעבוד עם "קוריירה דלה סרה" לאחר נפילתו של בניטו מוסוליני בשנת 1943. לאחר הסכם שביתת הנשק עם איטליה שנחתמו ב-8 בספטמבר באותה השנה, ברח לשווייץ וחזר לאיטליה בשנת 1944. היה נגיד בנק איטליה (אנ') מ-5 בינואר 1945 ועד 11 במאי 1948. בשנת 1947 התמנה גם לשר האוצר של איטליה (אנ'), ושימש בתפקיד זה עד מאי 1948. בחודש זה נבחר לנשיא איטליה. לאחר שסיים כהונה בת שבע שנים בשנת 1955, הפך לסנאטור לכל החיים. תמך ברעיון הפדרליזם האירופי. איינאודי נבחר לחבר כבוד בין-לאומי באקדמיה האמריקאית לאמנויות ומדעים (AAA&S) ב-1935 וחבר בין-לאומי בחברה הפילוסופית האמריקאית (APS) ב-1947. נפטר ברומא בשנת 1961. בנו, ג'וליו (אנ') היה מהבולטים במוציאים לאור באיטליה ואחיו מריו (אנ') היה חוקר איטלקי של תיאוריה פוליטית ופוליטיקה השוואתית אירופית. נכדו הוא המוזיקאי לודוביקו אינאודי. מכון אינאודי לכלכלה ומימון (אנ') (EIEF), מרכז מחקר של בנק איטליה, נקרא על שמו של לואיג'י איינאודי. מדיה וקבצים בנושא לואיג'י אינאודי בוויקישיתוף לואיג'י אינאודי, באתר "Find a Grave" (באנגלית) לואיג'י אינאודי, באתר אנציקלופדיה בריטניקה (באנגלית)
דוכסות בוואריה-אינגולשטאדט

דוכסות בוואריה-אינגולשטאדט (בגרמנית: Herzogtum Bayern-Ingolstadt), הייתה דוכסות שהתפצלה מדוכסות בוואריה-לנדסהוט, והתקיימה בין השנים 1392–1447. בשנת 1340 איחד לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אשתו מרגרט השנייה, רוזנת אנו ברוזנויות אנו הולנד וזילנד. לאחר מותו בשנת 1347 שלטו בניו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין בניו, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט הראשון, דוכס בוואריה ווילהלם הראשון, דוכס בוואריה. בשנת 1375 מת שטפן השני, דוכס בוואריה, ובניו שטפן השלישי, דוכס בוואריה, פרידריך, דוכס בוואריה ויוהאן השני, דוכס בוואריה ירשו בשותפות את נחלותיו. בשנת 1392 חולקה דוכסות בוואריה בין האחים: יוהאן השני, דוכס בוואריה קיבל את דוכסות בוואריה-מינכן, פרידריך, דוכס בוואריה קיבל את דוכסות בוואריה-לנדסהוט, ואילו שטפן השלישי, דוכס בוואריה קיבל את דוכסות בוואריה-אינגולשטאדט. בשנת 1394 פרצה מלחמה בין שטפן שנתמך בבנו לודוויג השביעי, דוכס בוואריה, לבין אחיו יוהאן השני שנתמך בבניו ארנסט, דוכס בוואריה ווילהלם השלישי, דוכס בוואריה, ובסיומה ניצח יוהאן את שטפן. בשנת 1397 מת אחיו יוהאן השני, דוכס בוואריה-מינכן, ובניו ארנסט, דוכס בוואריה ווילהלם השלישי, דוכס בוואריה ירשו את נחלותיו בשותפות. בשנת 1400 הגיע הסכסוך בין הדוכסויות לרופרכט, מלך גרמניה, ובשנת 1402 הוא פסק לטובת ארנסט ווילהלם. בשנת 1413 מת שטפן השלישי, דוכס בוואריה, ובנו לודוויג השביעי, דוכס בוואריה עלה לשלטון במקומו. בשנת 1414 כרתו ארנסט ווילהלם השלישי, דוכסי בוואריה-מינכן ברית עם בן דודם היינריך השישה עשר, דוכס בוואריה-לנדסהוט נגד לודוויג, ובשנת 1420 פרצה שוב מלחמה בין הדוכסויות, שהסתיימה בשנת 1422 בתבוסת בוואריה-אינגולשטאדט. בשנת 1425 נרצח יוהאן השלישי, דוכס בוואריה-שטראובינג, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת דוכסות בוואריה-שטראובינג בין הענפים האחרים של בוואריה. בשנת 1443 נכלא לודוויג על ידי בנו לודוויג השמיני, דוכס בוואריה שתפס את השלטון, וחבר להיינריך השישה עשר, דוכס בוואריה-לנדסהוט. בשנת 1445 מת לודוויג השמיני, וב-1 במאי 1447 מת לודוויג השביעי כאסיר של היינריך השישה עשר, דוכס בוואריה-לנדסהוט, שסיפח עם מותו את דוכסות בוואריה-אינגולשטאדט לנחלותיו. בשנת 1503 מת גאורג, דוכס בוואריה-לנדסהוט, ואלברכט הרביעי, דוכס בוואריה-מינכן ירש את נחלותיו ואיחד תחת שלטונו את כל בוואריה. אולם בעקבות התנגדותו של רופרכט מפפאלץ, בישוף פרייזינג, חתנו של גאורג, פרצה מלחמת לנדסהוט, שבסיומה הוחלט שבנו של רופרכט אוטו היינריך יקבל את רוזנות פפאלץ-נויבורג, ואילו שאר הנחלה תישאר בידי אלברכט. בשנת 1506 העביר אלברכט הרביעי, דוכס בוואריה חוק שמנע את חלוקת הדוכסות שוב. בשנת 1623 קיבל מקסימיליאן הראשון, דוכס בוואריה תואר נסיך בוחר, בשל עזרתו לפרדיננד השני, קיסר האימפריה הרומית הקדושה נגד קרובו פרידריך החמישי, הנסיך הבוחר מפפאלץ במהלך מלחמת שלושים השנים. שטפן השלישי, דוכס בוואריה (1392–1413) לודוויג השביעי, דוכס בוואריה (1413–1443) לודוויג השמיני, דוכס בוואריה (1443–1445) שלט יחד עם אחיו במשותף
איגור ארמש

איגור ארמש (ברומנית: Igor Armaș; נולד ב-14 ביולי 1987) הוא כדורגלן מולדובי, המשחק בולונטרי ובנבחרת מולדובה בעמדת הבלם. ארמש התחיל את הקריירה שלו בזימברו-2 קישינב. במהלך עונת 2006/2007 ערך את הופעת הבכורה שלו בזימברו קישינב. בקיץ 2009 חתם לארבע שנים בהאמרבי מליגת העל השוודית. בתום העונה זכה בתואר "כדורגלן העונה של האמרבי", לפי סקר שנערך באתר הרשמי של המועדון. בתום העונה האמרבי ירדה להליגה השוודית השנייה וארמש עזב את האמרבי. בינואר 2010 חתם בקובאן קרסנודאר מליגת המשנה ברוסיה. ארמש היה שותף לעלייה של הקבוצה לליגת העל הרוסית בסיום העונה. ב-24 באוקטובר 2013 ארמש ערך את הופעת הבכורה שלו בליגה האירופית בתיקו 1-1 נגד סוונסי סיטי. ארמש בישל שני שערים בניצחון 0–4 נגד סנט גאלן. בסיום 2016/2017 ארמש שוחרר מהקבוצה. ביולי 2017 חתם באנז'י מחצ'קלה. בספטמבר 2018 עזב את רוסיה לראשונה מזה 8 שנים וחתם בולונטרי מליגת העל הרומנית. ב-28 במאי 2008 ארמש ערך את הופעת הבכורה שלו בנבחרת מולדובה בתיקו 0-0 נגד ארמניה. ב-15 באוקטובר 2013 ארמש הבקיע את שער הבכורה שלו בנבחרת בניצחון 2–5 נגד מונטנגרו במסגרת מוקדמות מונדיאל 2014. מדיה וקבצים בנושא איגור ארמש בוויקישיתוף איגור ארמש, באתר Transfermarkt איגור ארמש, באתר Soccerway איגור ארמש, באתר WorldFootball.net איגור ארמש, באתר National Football Teams איגור ארמש, באתר FootballDatabase.eu
דג משוט ענק

דג משוט ענק (שם מדעי: Regalecus glesne), המכונה גם דג משוט פסיפי והרינג מלכותי (אף שאיננו קרוב של הסרדינים), הוא מין של דג ענקי מסדרת הלמפיריים החי באוקיינוס הפתוח. מין זה הוא הארוך שבדגי הגרם – אורכו בדרך כלל כשלושה מטרים, אך הוא יכול להגיע עד 11 מטרים (36 רגל). משקלו הממוצע הוא 270 קילוגרם (600 ליברות). דג זה בעל ראש כהה, סנפיר גב מוארך וגבוה מאוד המזכיר ציצה בצבע ורוד, הסנפיר נמשך בצורת רעמה לכל אורך הגוף עד הזנב. סנפירי החזה קטנים ביותר אך כוללים שני זיזים ארוכים ורודים הנמתחים מלמטה. הזנב קטן וצר. צבע הגוף אפור-כחול ומנומר. דג המשוט חי באוקיינוסים הפתוחים ועשוי לצלול לעומק רב מ-1,000 מטרים (3,300 רגל). דג המשוט מצוי בעיקר באזורים הטרופיים אך גם באקלים ממוזג. לעיתים נדירות ישחה לעבר החוף. הוא ניזון בעיקר מפלנקטון ומקריל וצורך את מזונו כשפיו פתוח, הוא שואב מים ויצורים לפיו ומסנן את המים החוצה. מדיה וקבצים בנושא דג משוט ענק בוויקישיתוף דג משוט ענק, באתר ITIS (באנגלית) דג משוט ענק, באתר NCBI (באנגלית) דג משוט ענק, באתר Animal Diversity Web (באנגלית) דג משוט ענק, בבסיס הנתונים ARKive (באנגלית) דג משוט ענק, באתר FishBase (באנגלית) דג משוט ענק, באתר GBIF (באנגלית) דג משוט ענק, באתר אנציקלופדיה בריטניקה (באנגלית) דג משוט ענק באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
Goodbye to the Island

Goodbye to the Island (בעברית: להתראות לאי) הוא אלבום האולפן הרביעי של הזמרת הולשית בוני טיילר, אשר יצא בינואר 1981. האלבום הוא האלבום החלש ביותר במכירות בכל הקריירה של הזמרת והוא לא הצליח למכור מעל למיליון עותקים בעולם כמו שאר אלבומיה של הזמרת, ואף לא הצליח להיכנס לאף מצעד פרט למצעד הנורווגי שם הגיע בשיאו למקום ה-38 והפך לאחד מהאלבומים הכי פחות מוצלחים ביותר בכל הקריירה של הזמרת במצעד זה כשרוב אלבומיה של טיילר הצליחו להעפיל לעשירייה הפותחת ואף להגיע לצמרת המצעד במדינה זו. בדירוגים האלבום הצליח לקבל שלושה כוכבי זהב מ-Allmusic. האלבום הוקלט כבר בשנים 1980–1981, ולבסוף יצא לאור בתחילת 1981. עם יציאת האלבום יצאו שני סינגלים אשר נועדו כדי לקדם אותו וכך היה, האלבום במהרה זכה להצלחה בינונית אך לא עולמית כמו שאר אלבומיה של הזמרת. האלבום הופק על ידי רוני סקוט, וסטיב וולף וטיילר לא לקחה חלק רב בהפקה. מהאלבום יצאו ארבעה סינגלים ורק שניים מבין הארבעה הצליחו לזכות להצלחה בינונית ברחבי העולם, כאשר מכרו כמויות בינוניות של עותקים והצליחו להיכנס למעט מצעדים. מידע על האלבום Goodbye to the Island באתר MusicBrainz מידע על האלבום Goodbye to the Island באתר AllMusic האלבום Goodbye to the Island באתר Discogs
דגי משוט

דגי משוט (שם מדעי: Regalecidae) היא משפחת דגי גרם מסדרת הלמפיריים השוכנים באוקיינוס הפתוח. אלו דגי הגרם הארוכים ביותר בים והגדול מכולם הוא דג משוט ענק שמגיע עד לאורך 17 מטר מהראש עד הזנב ומשקלו 270 ק"ג. דגים אלה בעלי ראש קטן וכהה, פה עם שפתיים פעורות כלפי מעלה, סנפיר גב ורוד מזדקר כמו ציצה ומאחוריו רעמת סנפיר לאורך כל הגוף עד הזנב הדק. דגים אלה משייטים במים וניזונים מפלנקטון ומקריל. הם יכולים לצלול לעומק 1 ק"מ מתחת פני הים וחיים הן באוקיינוסים הטרופיים והן באוקיינוסים הממוזגים אך כמעט ולא מתקרבים לחופים. משפחה דגי משוט (Regalecidae) סוג ומין יחיד אגרוסטיכטיס (Agrostichthys parkeri) סוג Regalecus מין דג משוט ענק (Regalecus glesne) מין דג משוט ראסל (Regalecus russelii) מדיה וקבצים בנושא דגי משוט בוויקישיתוף דגי משוט, באתר ITIS (באנגלית) דגי משוט, באתר NCBI (באנגלית) דגי משוט, באתר Animal Diversity Web (באנגלית) דגי משוט, באתר האנציקלופדיה של החיים (באנגלית) דגי משוט, באתר GBIF (באנגלית)